Петя Дубарова
Майчина отмяна

chitanka.info

Цъфна ден щастлив, прекрасен,

над прозореца блестящ,

звук се сипна, чист и ясен,

дъхна люлякът цъфтящ.

Бърза малката отмяна,

движи пъргаво метла

и подрежда тя засмяна,

мие звънките стъкла.

И саксиите полива,

трепкат радостни цветя,

песен палава и жива

се разнася в утринта.

В радост, щастие огряна,

сред цветя е цветче,

първа майчина отмяна —

бодро, весело дете.

08.04.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.